pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานการณ์การค้าไทย-สหรัฐ
วันพุธที่ 29 มีนาคม 2560
สถานการณ์การค้าไทย-สหรัฐ
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยข้อมูลจากสํานักงานพาณิชย์ ในต่างประเทศ  ณ กรุงวอชิงตัน เกี่ยวกับสถานการณ์การค้าไทย-สหรัฐฯ
โดยในปี 2559 ทั้งปี (ม.ค.-ธ.ค. 2559) ไทยส่งออกไปยังสหรัฐฯ กว่า 24,400 ล้านเหรียญสหรัฐฯ เพิ่มขึ้นร้อยละ 1.82 จากช่วงเดียวกันของปีก่อน คิดเป็นสัดส่วน ร้อยละ 11.43 ของการส่งออกทั้งหมด สําหรับในเดือนมกราคม 2560 มูลค่าการค้าระหว่างไทยกับสหรัฐฯ อยู่ที่ 3,216 ล้านเหรียญสหรัฐฯ เพิ่มขึ้นร้อยละ 9.55 โดยสหรัฐฯ ขาดดุลการค้ากับไทย 1,546 ล้านเหรียญสหรัฐฯ เพิ่มขึ้นจากปีก่อนร้อยละ 6.52
ทั้งนี้ ในเดือนมกราคม 2560 ไทยส่งออกไปสหรัฐฯ มูลค่า 2,381 ล้านเหรียญสหรัฐฯ เพิ่มขึ้นร้อยละ 8.55 โดยสินค้าสําคัญ อาทิ อุปกรณ์อิเล็กทรอนิกส์ ยางรถยนต์ อุปกรณ์เครื่องรับวิทยุโทรทัศน์ ส่วนสินค้าที่สหรัฐฯส่งออกมายังไทย ส่วนมากเป็นวัตถุดิบสําหรับการผลิตอุปกรณ์อิเล็กทรอนิกส์ โดยในเดือนแรกของปีนี้ สหรัฐฯ ส่งออกมายังไทย คิดเป็นมูลค่า 835 ล้านเหรียญสหรัฐฯ เพิ่มขึ้นร้อยละ 12.5
หากพิจารณาในกลุ่มประเทศอาเซียน ในเดือนแรกของปีนี้ อาเซียนมีมูลค่าการส่งออกมายังสหรัฐฯ 13.28 พันล้านเหรียญสหรัฐฯ เพิ่มขึ้นร้อยละ 14 คิดเป็นสัดส่วนนําเข้าร้อยละ 7.15 โดยไทยส่งออกมายังสหรัฐฯ เป็นอันดับที่ 3 รองจากเวียดนาม และมาเลเซีย
ปลัดกระทรวงฯ กล่าวเพิ่มเติมว่า สหรัฐฯ นับเป็นคู่ค้าที่สําคัญของไทย โดยในต้นเดือนเมษายน 2560 นี้ ประเทศไทยจะเป็นเจ้าภาพจัดการประชุมคณะมนตรีภายใต้กรอบความตกลงทางการค้าและการลงทุนระหว่างไทยและสหรัฐฯ (Thailand-US Trade and Investment Framework Agreement Joint Council : TIFA JC) ซึ่งจะเป็นครั้งแรกที่ทีมเศรษฐกิจประธานาธิบดีคนใหม่ของสหรัฐ จะมาหารือกับไทย โดยมีประเด็นสําคัญ อาทิ Thailand – US Strategic Partnership รวมไปถึงการติดตามความคืบหน้าในประเด็นสําคัญที่เคยมีการหารือในการประชุม TIFA JC ที่ผ่านมาในปี 2559 อาทิ การดําเนินการด้านทรัพย์สินทางปัญญา การให้สิทธิประโยชน์ GSP รวมทั้งประเด็นมาตรการทางการค้าสําคัญต่างๆ ซึ่งจะช่วยผลักดันการค้าการลงทุนระหว่างกันตามนโยบายของรัฐบาลที่ต้องการให้ปีนี้เป็นปีทองแห่งการค้าการลงทุนไทยต่อไป
รัฐบาลไทย-ข่าวทำเนียบรัฐบาล-งานสัมมนาพิเศษในวาระครบรอบ 67 ปี หนังสือพิมพ์สยามรัฐ รายวัน เรื่อง “ขับเคลื่อนเศรษฐกิจไทย...หัวใจอยู่ที่ชุมชน”
วันจันทร์ที่ 26 มิถุนายน 2560
งานสัมมนาพิเศษในวาระครบรอบ 67 ปี หนังสือพิมพ์สยามรัฐ รายวัน เรื่อง “ขับเคลื่อนเศรษฐกิจไทย...หัวใจอยู่ที่ชุมชน”
งานสัมมนาพิเศษในวาระครบรอบ 67 ปี หนังสือพิมพ์สยามรัฐ รายวัน เรื่อง “ขับเคลื่อนเศรษฐกิจไทย...หัวใจอยู่ที่ชุมชน”
วันนี้ (26 มิถุนายน 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสัมมนาพิเศษในวาระครบรอบ 67 ปี หนังสือพิมพ์สยามรัฐ รายวัน พร้อมกล่าวปาฐกถาพิเศษ เรื่อง “อุตสาหกรรม...กับเศรษฐกิจชุมชน” โดยมีนายวิโรจน์ วัฒนธาดากุล บรรณาธิการบริหารหนังสือพิมพ์สยามรัฐ  รายวัน ร่วมเปิดงาน ณ ห้องบอลรูม ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ให้การต้อนรับเอกอัครราชทูตญี่ปุ่นประจำประเทศไทย ในโอกาสเข้าเยี่ยมคารวะ และกระชับความสัมพันธ์ที่ดี พร้อมทั้งหารือในประเด็นต่างๆ
วันพฤหัสบดีที่ 11 มกราคม 2561
รัฐมนตรีว่าการกระทรวงมหาดไทย ให้การต้อนรับเอกอัครราชทูตญี่ปุ่นประจําประเทศไทย ในโอกาสเข้าเยี่ยมคารวะ และกระชับความสัมพันธ์ที่ดี พร้อมทั้งหารือในประเด็นต่างๆ
รัฐมนตรีว่าการกระทรวงมหาดไทย ให้การต้อนรับเอกอัครราชทูตญี่ปุ่นประจําประเทศไทยในโอกาสเข้าเยี่ยมคารวะ และกระชับความสัมพันธ์ที่ดี พร้อมทั้งหารือในประเด็นต่างๆ
วันนี้ (10 ม.ค. 2561) เวลา 16.00 น. ณ ห้องรับรองกระทรวงมหาดไทยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นายชิโร ซะโดะชิมะ (H.E. Shiro Sadoshima)เอกอัครราชทูตญี่ปุ่นประจําประเทศไทยในโอกาสเข้าเยี่ยมคารวะ และกระชับความสัมพันธ์ที่ดีของทั้งสองประเทศ พร้อมทั้งได้หารือร่วมกันในประเด็นต่างๆ อาทิ การลดความเสี่ยงและป้องกันภัยพิบัติ การพัฒนาผังเมืองเชิงพื้นที่ การพัฒนาเชิงบูรณาการโครงข่ายระบบCORS (Continuously Operating Reference System)เป็นต้น อันจะนํามาซึ่งความสัมพันธ์ที่ดีและประโยชน์ร่วมกันระหว่างทั้งสองประเทศ
โอกาสนี้นายชิโร ซะโดะชิมะ (H.E. Shiro Sadoshima)เอกอัครราชทูตญี่ปุ่นประจําประเทศไทยได้แสดงความยินดีที่ได้มีโอกาสเข้าเยี่ยมคารวะรัฐมนตรีว่าการกระทรวงมหาดไทย พร้อมทั้งชื่นชมความสัมพันธ์อันดีของทั้งสองประเทศที่มีความสัมพันธ์อันแน่นแฟ้นเสมอมา รวมทั้งได้แสดงความสนใจในการบริหารจัดการสาธารณภัยที่ผ่านมาของผู้บริหารประเทศของไทย โดยเฉพาะเหตุการณ์อุทกภัยที่ผ่านมา ซึ่งประเทศญี่ปุ่นพร้อมให้การสนับสนุนการปฏิบัติการในการช่วยเหลือ ทั้งด้านเทคโนโลยีและนวัตกรรรมใหม่ รวมทั้งฐานข้อมูลต่างๆ ที่จะช่วยส่งเสริมการดําเนินงานในการลดความเสี่ยงและป้องกันภัยพิบัติต่างๆ สําหรับด้านการพัฒนาผังเมืองเชิงพื้นที่ ญี่ปุ่นยินดีและพร้อมให้คําปรึกษาและทํางานร่วมกับหน่วยงานของประเทศไทย จากนั้นได้กล่าวชื่นชมโครงข่ายระบบCORS (Continuously Operating Reference System)ระบบการรังวัดที่ดินและทําแผนที่ด้วยระบบสถานีอ้างอิงที่ใช้รับสัญญาณดาวเทียมเพื่อใช้ในการรังวัดที่มีความแม่นยํา ซึ่งสอดคล้องกับระบบการทํางานที่ประเทศญี่ปุ่นมีอยู่ พร้อมทั้งกล่าวว่าประเทศญี่ปุ่นสนใจที่จะเข้าร่วมพัฒนาโครงข่ายระบบCORSร่วมกับหน่วยงานของประเทศไทย เพื่อให้มีประสิทธิภาพมากยิ่งขึ้น
พลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้กล่าวแสดงความขอบคุณ นายชิโร ซะโดะชิมะ (H.E. Shiro Sadoshima)เอกอัครราชทูตญี่ปุ่นประจําประเทศไทย และคณะที่ได้ให้เกียรติเดินทางมาเยือนกระทรวงมหาดไทย พร้อมทั้งแสดงความขอบคุณประเทศญี่ปุ่นที่จะให้การสนับสนุนเทคโนโลยีและนวัตกรรม รวมทั้งการพัฒนาความร่วมมือในประเด็นต่างๆ ที่ได้หารือร่วมกัน ทั้งนี้ กระทรวงมหาดไทยมีความยินดีและพร้อมสนับสนุนการพัฒนา และให้ความร่วมมืออย่างเต็มที่ โดยจะนําประเด็นต่างๆ ไปหารือกับหน่วยงานที่เกี่ยวข้องเพื่อผลักดันให้เกิดผลอย่างเป็นรูปธรรมต่อไป.
ครั้งที่ 8 /2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รมช.สธ. เพิ่มศักยภาพโรงพยาบาลชุมชน รับนักท่องเที่ยว ลดแออัดโรงพยาบาลวชิระภูเก็ต
วันเสาร์ที่ 5 ตุลาคม 2562
รมช.สธ. เพิ่มศักยภาพโรงพยาบาลชุมชน รับนักท่องเที่ยว ลดแออัดโรงพยาบาลวชิระภูเก็ต
รัฐมนตรีช่วยว่าการกระทรวงสาธารณสุข เตรียมเพิ่มศักยภาพโรงพยาบาลชุมชน 3 แห่ง ของจังหวัดภูเก็ต เพื่อดูแลประชาชน แรงงานต่างถิ่น และนักท่องเที่ยวที่มีเข้ามาปีละกว่า 15 ล้านคน ช่วยลดแออัดโรงพยาบาลวชิระภูเก็ต
วันนี้ (5 ตุลาคม 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่าได้ลงพื้นที่จังหวัดภูเก็ต เพื่อให้กําลังใจการปฏิบัติงานเจ้าหน้าที่โรงพยาบาลวชิระภูเก็ต โรงพยาบาลถลาง โรงพยาบาลฉลอง และโรงพยาบาลป่าตอง ซึ่งจังหวัดภูเก็ตเป็นจังหวัดที่มีนักท่องเที่ยวทั้งชาวไทยและชาวต่างชาติ เข้ามาปีละกว่า 15 ล้านคน มีประชากร แรงงานแฝงเข้ามาทํางานอีกกว่า 2 แสนคน และมีประชาชนในพื้นที่อีก 4 แสนกว่าคน ทั้งนี้จากการตรวจเยี่ยมพบว่าโรงพยาบาลวชิระภูเก็ต เป็นศูนย์ความเป็นเลิศหลายสาขา บางสาขามีแห่งเดียวของกระทรวงสาธารณสุข อาทิ ศูนย์ผ่าตัดโรคอ้วน การรักษาด้วยออกซิเจนความดันบรรยากาศสูง ศูนย์ดูแลบาดแผล งานเวชศาสตร์ใต้น้ําดูแลผู้ป่วยโรคน้ําหนีบ ผ่าตัดไทรอยด์และปะแก้วหูแบบไร้แผล เป็นต้น ส่งผลให้มีผู้มารับบริการแผนกผู้ป่วยนอกเฉลี่ย 2,500 คนต่อวัน อัตราการครองเตียงผู้ป่วยใน 90-100 เปอร์เซ็นต์
ดังนั้น เพื่อให้ประชาชนผู้ที่เข้ามาทํางาน แรงงาน และนักท่องเที่ยวได้รับความสะดวกในการเข้ารับบริการใกล้บ้านใกล้ใจ รวมทั้งให้โรงพยาบาลวชิระภูเก็ตได้ทําหน้าที่เป็นศูนย์รับส่งต่อ รักษาโรคซับซ้อนชั้นสูง กระทรวงสาธารณสุข ได้มีแผนการพัฒนาศักยภาพโรงพยาบาลชุมชนทั้ง 3 แห่ง และโรงพยาบาลส่งเสริมสุขภาพตําบล (รพ.สต.) ทั้ง 21 แห่ง ให้มีศักยภาพเพียงพอที่จะดูแลประชาชนที่เจ็บป่วยด้วยโรคทั่วๆไป ไม่ซับซ้อน หากเกินศักยภาพก็มีการส่งต่อแบบไร้รอยต่อ
ดร.สาธิต กล่าวต่อว่า การเพิ่มศักยภาพโรงพยาบาลชุมชนจะจัดให้มีแพทย์เฉพาะทางทุกสาขาประจําที่โรงพยาบาลถลาง โดยการสนับสนุนทีมแพทย์ พยาบาลจากโรงพยาบาลวชิระภูเก็ต เพื่อเป็นด่านหน้าดูแลผู้ป่วยและรับส่งต่อจากโรงพยาบาลชุมชนและโรงพยาบาลส่งเสริมสุขภาพตําบล โซนด้านบนของจังหวัด ส่วนโรงพยาบาลฉลองตั้งอยู่ทางทิศใต้โซนท้ายเกาะติดทะเลของจังหวัดได้เตรียมยกระดับจาก 10 เตียงเป็นขนาด 30 เตียง ให้เป็นด่านหน้าด้านอุบัติเหตุฉุกเฉิน จากอุบัติเหตุจราจร กีฬาทางน้ํา การจมน้ํา ซึ่งจะช่วยให้ประชาชน นักท่องเที่ยวได้รับบริการที่รวดเร็ว ลดการเสียชีวิตและพิการ
สําหรับโรงพยาบาลป่าตอง จะยกระดับศักยภาพเป็นโรงพยาบาลทั่วไปขนาดเล็ก เพื่อเป็นแม่ข่ายรองรับประชาชนด้านทิศตะวันตกของจังหวัด โดยจะเพิ่มแพทย์ผู้เชี่ยวชาญด้านศัลยกรรม ให้สามารถดูแลประชาชนในพื้นที่ แรงงานที่เข้ามาทํางานเกือบแสนคน นักท่องเที่ยวชาวไทยและชาวต่างชาติที่แวะเวียนเข้ามาเที่ยวปีละอีกกว่า 10 ล้านคน ได้ครอบคลุมทุกสาขา รวมทั้งการผ่าตัดในโรคที่ไม่ซับซ้อนช่วยแบ่งเบาภาระของโรงพยาบาลวชิระภูเก็ตในอนาคต
“ต้องขอขอบคุณความร่วมมือ การสนับสนุนจากมูลนิธิ ภาคเอกชนในพื้นที่ของจังหวัดภูเก็ต ที่เป็นกําลังสําคัญช่วยกระทรวงสาธารณสุขพัฒนาศักยภาพโรงพยาบาลในพื้นที่ตอบสนองความต้องการของคนในพื้นที่ได้อย่างรวดเร็ว ทั้งนี้ เพื่อสุขภาพที่ดีของประชาชนในพื้นที่” ดร.สาธิต กล่าว
********************* 5 ตุลาคม 2562
รัฐบาลไทย-ข่าวทำเนียบรัฐบาล-พล.อ.ชัยชาญ ช้างมงคล รมช.กห.เป็นประธานในการประชุมผู้แทนพิเศษของรัฐบาล ครั้งที่ ๒/๒๕๖๓
วันพฤหัสบดีที่ 7 พฤศจิกายน 2562
พล.อ.ชัยชาญ ช้างมงคล รมช.กห.เป็นประธานในการประชุมผู้แทนพิเศษของรัฐบาล ครั้งที่ ๒/๒๕๖๓
ในวันพฤหัสบดีที่ ๗ พ.ย.๖๒ ,๐๙๓๐ พล.อ.ชัยชาญ ช้างมงคล รมช.กห.เป็นประธานในการประชุมผู้แทนพิเศษของรัฐบาล ครั้งที่ ๒/๒๕๖๓ ณ ห้องยุทธนาธิการ ในศาลาว่าการกลาโหม
รัฐบาลไทย-ข่าวทำเนียบรัฐบาล-นายกฯ ชื่นชมยินดี 2 นักตบลูกขนไก่ชายหญิงไทยคว้าแชมป์ระดับโลก ชี้เป็นนักกีฬาฝีมือดีและความหวังของคนไทย พร้อมขอบคุณการทำหน้าที่และนำแรงบันดาลใจจากในหลวง ร.9 เป็นพลังในการต่อสู้
วันจันทร์ที่ 23 ตุลาคม 2560
นายกฯ ชื่นชมยินดี 2 นักตบลูกขนไก่ชายหญิงไทยคว้าแชมป์ระดับโลก ชี้เป็นนักกีฬาฝีมือดีและความหวังของคนไทย พร้อมขอบคุณการทําหน้าที่และนําแรงบันดาลใจจากในหลวง ร.9 เป็นพลังในการต่อสู้
นายกฯ ชื่นชมยินดี 2 นักตบลูกขนไก่ชายหญิงไทยคว้าแชมป์ระดับโลก ชี้เป็นนักกีฬาฝีมือดีและความหวังของคนไทย พร้อมขอบคุณการทําหน้าที่และนําแรงบันดาลใจจากในหลวง ร.9 เป็นพลังในการต่อสู้
พลเอก ประยุทธ์ จันทร์โอชา นายกรัฐมนตรี แสดงความยินดีกับนักกีฬาแบดมินตันชายหญิงของไทยที่สามารถคว้าแชมป์ในรายการสําคัญระดับโลก ทั้งน้องเมย์ รัชนก อินทนนท์ ที่ได้รับชัยชนะจากการแข่งขันรายการซุปเปอร์ซีรีส์ พรีเมียร์ “เดนิสา เดนมาร์ก โอเพ่น 2017” ที่เมืองโอเดนเซย์ ประเทศเดนมาร์ก และน้องวิว กุลวุฒิ วิทิตศานต์ ที่คว้าแชมป์แบดมินตันเยาวชนชิงแชมป์โลก รายการ “บีดับเบิลยูเอฟ เวิลด์ จูเนียร์ แชมเปียนชิพส์ 2017” ที่เมืองยอร์กยาการ์ตา ประเทศอินโดนีเซีย
“นายกฯ ชื่นชมเยาวชนทั้ง 2 คนว่า เป็นนักกีฬาฝีมือดีและเป็นความหวังของคนไทย โดยน้องเมย์เคยก้าวขึ้นสู่การเป็นมือหนึ่งของโลกและคว้าแชมป์หลายรายการอย่างต่อเนื่อง ส่วนน้องวิวถือว่าเป็นคลื่นลูกใหม่ที่ก้าวตามรุ่นพี่ได้เป็นอย่างดี โดยนับเป็นนักตบลูกขนไก่ไทยคนแรกที่ได้รับชัยชนะในประเภทชายเดี่ยวแบดมินตันเยาวชนโลก และยังเป็นรายที่ 4 ของไทยที่ผงาดขึ้นเป็นแชมป์รายการนี้ต่อจากรัชนก อินทนนท์ ในประเภทหญิงเดี่ยว มณีพงศ์ จงจิตรกับรจนา จุฑาบัณฑิตกุล ในประเภทคู่ผสม และเดชาพล พัววรานุเคราะห์กับกิตตินุพงษ์ เกตุเรน ในประเภทชายคู่”
นายกรัฐมนตรียังกล่าวด้วยว่า ขอบคุณนักกีฬาทั้ง  2 คน และนักกีฬาคนอื่น ๆ ที่ได้ทําหน้าที่ของตนอย่างสุดความสามารถ ทําให้คนไทยทุกคนภาคภูมิใจ รวมทั้งดีใจที่นักกีฬาได้นําแรงบันดาลใจจากในหลวง รัชกาลที่ 9 มาเป็นพลังในการต่อสู้ แม้ว่าจะอยู่ในสถานการณ์ที่ยากลําบากเพียงใดก็ตาม
------------------------------------------------------
รัฐบาลไทย-ข่าวทำเนียบรัฐบาล-กรุงไทยยกระดับการให้บริการ ปรับปรุงระบบอิเล็กทรอนิกส์ชั่วคราว 27 ก.ค. นี้ 00.01 – 04.00 น.
วันศุกร์ที่ 26 กรกฎาคม 2562
กรุงไทยยกระดับการให้บริการ ปรับปรุงระบบอิเล็กทรอนิกส์ชั่วคราว 27 ก.ค. นี้ 00.01 – 04.00 น.
ธนาคารกรุงไทย เพิ่มประสิทธิภาพการให้บริการ ปรับปรุงระบบงานอิเล็กทรอนิกส์ ในวันเสาร์ที่ 27 กรกฎาคม 2562 ระหว่างเวลา 00.01 – 04.00 น.
ธนาคารกรุงไทย เพิ่มประสิทธิภาพการให้บริการ ปรับปรุงระบบงานอิเล็กทรอนิกส์ ในวันเสาร์ที่ 27 กรกฎาคม 2562 ระหว่างเวลา 00.01 – 04.00 น. ส่งผลให้ลูกค้าไม่สามารถใช้บริการบางประเภทชั่วคราว ได้แก่ กรุงไทย NEXT กรุงไทย Connext กรุงไทย Promptpay กรุงไทย Government แอปพลิเคชั่นเป๋าตัง เป๋าตุง บริการจองซื้อหลักทรัพย์ออนไลน์ กรุงไทย Internet Banking และ กรุงไทย Corporate Online ธนาคารขออภัยในความไม่สะดวก สอบถามข้อมูลเพิ่มเติมได้ที่ Krungthai Call Center หมายเลข 02 111 1111
รัฐบาลไทย-ข่าวทำเนียบรัฐบาล-สถานกงสุลใหญ่ ณ นครแฟรงก์เฟิร์ต อำนวยความสะดวก ในการเดินทางกลับประเทศไทยให้แก่คนไทย จำนวน 110 คน จาก 10 ประเทศในยุโรป [กระทรงวงการต่างประเทศ]
วันพฤหัสบดีที่ 7 พฤษภาคม 2563
สถานกงสุลใหญ่ ณ นครแฟรงก์เฟิร์ต อํานวยความสะดวก ในการเดินทางกลับประเทศไทยให้แก่คนไทย จํานวน 110 คน จาก 10 ประเทศในยุโรป [กระทรงวงการต่างประเทศ]
สถานกงสุลใหญ่ ณ นครแฟรงก์เฟิร์ต อํานวยความสะดวก ในการเดินทางกลับประเทศไทยให้แก่คนไทย จํานวน 110 คน จาก 10 ประเทศในยุโรป
วันนี้ (6 พฤษภาคม 2563) สถานกงสุลใหญ่ ณ นครแฟรงก์เฟิร์ต อํานวยความสะดวกคนไทย 110 คน จากเยอรมนี ออสเตรีย เบลเยียม เช็ก ฟินแลนด์ ฮังการี อิตาลี โปรตุเกส สวีเดน และสวิตเซอร์แลนด์ เดินทางกลับประเทศไทยโดยสายการบิน Lufthansa เที่ยวบินที่ LH 772 ซึ่งออกเดินทางจากนครแฟรงก์เฟิร์ต เวลา 07.50 น. ตามเวลาท้องถิ่นของเยอรมนี (ช้ากว่ากําหนด 30 นาที) และมีกําหนดถึงท่าอากาศยานสุวรรณภูมิ เวลา 23.30 น.
โดยสถานเอกอัครราชทูต ณ กรุงเบอร์ลิน เป็นผู้ประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย พร้อมด้วยความร่วมมือจากสถานเอกอัครราชทูตในยุโรปและสถานกงสุลใหญ่ ณ นครมิวนิก ในการอํานวยความสะดวกและออกเอกสารที่เกี่ยวข้องให้ครบถ้วน ทั้งนี้ ผู้โดยสารที่ขึ้นเที่ยวบินข้างต้นทั้ง 110 คน รับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทยด้วยแล้ว
สถานกงสุลใหญ่ฯ ขอขอบคุณกระทรวงการต่างประเทศ สถานเอกอัครราชทูต ณ กรุงเบอร์ลิน และสถานกงสุลใหญ่ ณ นครมิวนิก สถานเอกอัครราชทูตในยุโรป สายการบิน Lufthansa และหน่วยงานไทยที่เกี่ยวข้องทุกหน่วยงานที่สนับสนุนในการปฏิบัติภารกิจครั้งนี้ ซึ่งทําให้สามารถส่งกลับคนไทยกลับประเทศได้สําเร็จลุล่วงด้วยดี
#ใจถึงใจจากสถานกงสุลใหญ่ไทยนครแฟรงก์เฟิร์ต
รัฐบาลไทย-ข่าวทำเนียบรัฐบาล-ในช่วงการระบาดของไวรัสโควิด-19 สามารถมีเพศสัมพันธ์กันได้หรือไม่ ??
วันพุธที่ 10 มิถุนายน 2563
ในช่วงการระบาดของไวรัสโควิด-19 สามารถมีเพศสัมพันธ์กันได้หรือไม่ ??
ในช่วงการระบาดของไวรัสโควิด-19 มีเพศสัมพันธ์ได้หรือไม่ ??
Q :ในช่วงการระบาดของไวรัสโควิด-19สามารถมีเพศสัมพันธ์กันได้หรือไม่??
A :หากมีความเสี่ยง ควรงดเว้น เพราะการจูบหรือสัมผัสใกล้ชิด เสี่ยงต่อการแพร่ระบาดของเชื้อไวรัส
รัฐบาลไทย-ข่าวทำเนียบรัฐบาล-การประชุมคณะกรรมการนโยบายป่าไม้แห่งชาติ ครั้งที่ 1/2562
วันจันทร์ที่ 18 มีนาคม 2562
การประชุมคณะกรรมการนโยบายป่าไม้แห่งชาติ ครั้งที่ 1/2562
กระทรวงทรัพยากรธรรมชาติและสิ่งแวดล้อม จัดประชุมคณะกรรมการนโยบายป่าไม้แห่งชาติ ครั้งที่ 1 2562 โดยมี พลเอก  ประวิตร  วงษ์สุวรรณ รองนายกรัฐมนตรี เป็นประธาน
การประชุมคณะกรรมการนโยบายป่าไม้แห่งชาติ ครั้งที่ 1/2562
กระทรวงทรัพยากรธรรมชาติและสิ่งแวดล้อม จัดประชุมคณะกรรมการนโยบายป่าไม้แห่งชาติ ครั้งที่ 1 2562 โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน
วันนี้ (15 มีนาคม 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล กระทรวงทรัพยากรธรรมชาติและสิ่งแวดล้อม ในฐานะฝ่ายเลขานุการ จัดประชุมคณะกรรมการนโยบายป่าไม้แห่งชาติ ครั้งที่ 1 2562 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม โดยมีคณะกรรมการจากกระทรวงทรัพยากรธรรมชาติและสิ่งแวดล้อมประกอบด้วย รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) อธิบดีกรมป่าไม้ อธิบดีกรมอุทยานแห่งชาติ สัตว์ป่า และพันธุ์พืช อธิบดีกรมทรัพยากรทางทะเลและชายฝั่ง เข้าร่วมการประชุม
การประชุมดังกล่าว มีสาระสําคัญดังนี้
1) การแต่งตั้งคณะอนุกรรมการภายใต้คณะกรรมการนโยบายป่าไม้แห่งชาติ
2) ความก้าวหน้าการดําเนินการของคณะอนุกรรมการภายใต้คณะกรรมการนโยบายป่าไม้แห่งชาติ
3) การดําเนินการภายใต้คณะกรรมการนโยบายที่ดินแห่งชาติ (คทช.)
4) การปฏิบัติการทวงคืนทรัพยากรป่าไม้ ในปีงบประมาณ พ.ศ. 2557-2561
- การปฏิบัติการทวงคืนทรัพยากรไม้
- การจัดตั้งศูนย์ปฏิบัติการพิทักษ์ป่า (ศปก.พป.)
5) การดําเนินการโครงการป่าในเมือง
6) การประชุมการป่าไม้ ประจําปี พ.ศ. 2561 เรื่อง "การปฏฺิรูปป่าไม้แห่งชาติ"
7) ความคืบหน้าของการเสนอการแก้ไขพระราชบัญญัติที่เกี่ยวกับทรัพยากรป่าไม้
8) สถานการณ์ป่าไม้
สําหรับเรื่องเพื่อพิจารณา 2 เรื่องสําคัญ คือ การขออนุมัติในหลักการเพื่อให้ความเห็นชอบในนามคณะกรรมการนโยบายป่าไม้แห่งชาติ และขอทบทวนมติคณะรัฐมนตรี เมื่อวันที่ 11 มกราคม 2543 เรื่อง การขออนุญาตส่งไม้สักสวนป่าออกจําหน่ายต่างประเทศและการขอยกเว้นพิกัดอัตราอากรขาออกที่ประชุมเห็นชอบ มอบ ปลัดกระทรวงทรัพยากรธรรมชาติและสิ่งแวดล้อม ในฐานะเลขานุการฯเสนอความเห็นประกอบการพิจารณาของคณะรัฐมนตรีในนามคณะกรรมการนโยบายป่าไม้แห่งชาติในประเด็นที่ไม่ขัดกับนโยบายของคณะกรรมการนโยบายป่าไม้แห่งชาติและสอดคล้องกับความเห็นของส่วนราชการที่เกี่ยวข้อง ทั้งที่ผ่านมาแล้วและดําเนินการต่อไป โดย ปลัดกระทรวงทรัพยากรธรรมชาติและสิ่งแวดล้อมได้พิจารณารับในหลักการ กรณีการส่งออกไม้สักสวนป่าไปต่างประเทศและการกําหนดพิกัดศุลกากร ให้เหมาะสม โดยมอบกรมป่าไม้ไปศึกษารายละเอียด พร้อมหารือหน่วยงานที่เกี่ยวข้องและนํามาเสนอคณะกรรมการอีกครั้ง
รัฐบาลไทย-ข่าวทำเนียบรัฐบาล-ดร.อรรชกา พร้อมผู้บริหารกระทรวงวิทย์ฯ ประชุมจัดทำแผนที่นำทางเทคโนโลยี เพื่อรองรับระบบวิจัยและนวัตกรรมของประเทศ
วันอังคารที่ 31 ตุลาคม 2560
ดร.อรรชกา พร้อมผู้บริหารกระทรวงวิทย์ฯ ประชุมจัดทําแผนที่นําทางเทคโนโลยี เพื่อรองรับระบบวิจัยและนวัตกรรมของประเทศ
การประชุมเชิงปฎิบัติการจัดทําแผนที่นําทางด้านเทคโนโลยี เพื่อรองรับการขับเคลื่อนระบบวิจัยและนวัตกรรมของประเทศ ครั้งที่ 2
28 ตุลาคม 2560 ณ ห้องกมลทิพย์บอลรูม โรงแรม เดอะ ศุโกศล/ ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี และรศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ร่วมการประชุมเชิงปฎิบัติการจัดทําแผนที่นําทางด้านเทคโนโลยี เพื่อรองรับการขับเคลื่อนระบบวิจัยและนวัตกรรมของประเทศ ครั้งที่ 2 โดยมีคณะผู้บริหารระดับสูง กระทรวงวิทยาศาสตร์และเทคโนโลยี ตลอดจนผู้ทรงคุณวุฒิ ผู้เชี่ยวชาญ อาจารย์ และนักวิจัยในสายงาน วทน. ของประเทศ เข้าร่วมประชุม พร้อมแสดงความคิดเห็นต่อการประชุมเชิงปฏิบัติการในครั้งนี้
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงข่ายคมนาคมในพื้นที่จังหวัดอุดรธานี
วันจันทร์ที่ 25 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงข่ายคมนาคมในพื้นที่จังหวัดอุดรธานี
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจความก้าวหน้าโครงการก่อสร้างถนน สายแยกทางหลวงหมายเลข 2022 - บ้านเตาไห เมื่อวันที่ 23 กันยายน 2560
พร้อมด้วย นายพิศักดิ์ จิตวิริยะวศิน อธิบดีกรมทางหลวงชนบท โดยมี นายสิธิชัย จินดาหลวง รองผู้ว่าราชการจังหวัดอุดรธานี ข้าราชการและเจ้าหน้าที่กรมทางหลวงชนบทให้การต้อนรับ ณ วัดป่านฤนารถรอยพระพุทธบาท ตําบลเตาไห อําเภอเพ็ญ จังหวัดอุดรธานี
นายอาคม เติมพิทยาไพสิฐ กล่าวว่า กระทรวงคมนาคม โดยกรมทางหลวงชนบท (ทช.) ดําเนินการตามยุทธศาสตร์ชาติด้านการสร้างความเป็นธรรมและลดความเหลื่อมล้ําทางสังคม ส่งเสริมคุณภาพชีวิตของประชาชนในภูมิภาค โดยยกระดับมาตรฐานทางหลวงชนบท ก่อสร้างทางเชื่อม ทางเลี่ยง ทางลัด เพื่อสนับสนุนการคมนาคมขนส่ง การท่องเที่ยว การพัฒนาการเมืองอย่างบูรณการและยั่งยืน รวมทั้งแก้ไขปัญหาการจราจร สําหรับโครงการก่อสร้างถนน สายแยกทางหลวงหมายเลข 2022 - บ้านเตาไห อําเภอเพ็ญ จังหวัดอุดรธานี ระยะทาง 2.100 กิโลเมตร งบประมาณ 7,748,000 บาท ลักษณะโครงการ ผิวทางกว้าง 6.00 เมตร ไหล่ทางกว้างข้างละ 0.50 - 1.00 เมตร ก่อสร้างแล้วเสร็จตามสัญญาเมื่อวันที่ 29 มีนาคม 2560 และเปิดให้สัญจรแล้ว ในโอกาสนี้ นายอาคม เติมพิทยาไพสิฐ ได้พบปะกับประชาชนในพื้นที่ตําบลเตาไห อําเภอเพ็ญ จังหวัดอุดรธานี
รัฐบาลไทย-ข่าวทำเนียบรัฐบาล-“บิ๊กอู๋”ต้อนรับ คกก.ปฏิรูปประเทศเพื่อสังคม หารือขับเคลื่อนการจ้างงานผู้สูงอายุ
วันพุธที่ 30 พฤษภาคม 2561
“บิ๊กอู๋”ต้อนรับ คกก.ปฏิรูปประเทศเพื่อสังคม หารือขับเคลื่อนการจ้างงานผู้สูงอายุ
รมว.แรงงาน ให้การต้อนรับ คณะกรรมการปฏิรูปประเทศด้านสังคม เข้าพบเพื่อหารือสิทธิประโยชน์การออม สวัสดิการ และการลงทุนเพื่อสังคมของผู้สูงอายุและคนพิการ รวมทั้ง พ.ร.บ.คุ้มครองแรงงาน และ พ.ร.บ.คุ้มครองผู้รับงานไปทําที่บ้าน
รมว.แรงงาน ให้การต้อนรับ คณะกรรมการปฏิรูปประเทศด้านสังคม เข้าพบเพื่อหารือสิทธิประโยชน์การออม สวัสดิการ และการลงทุนเพื่อสังคมของผู้สูงอายุและคนพิการ รวมทั้ง พ.ร.บ.คุ้มครองแรงงาน และ พ.ร.บ.คุ้มครองผู้รับงานไปทําที่บ้าน เพื่อให้เกิดความเหมาะสมต่อการจ้างงานผู้สูงอายุ
วันนี้ (30 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ
นายปีติพงศ์ พึ่งบุญ ณ อยุธยา ประธานคณะกรรมการปฏิรูปประเทศด้านสังคม ในโอกาสเข้าพบเพื่อหารือประเด็นการขับเคลื่อนตามแผนปฏิรูปประเทศด้านสังคม ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยกล่าวว่า ปัจจุบันประเทศไทยมีผู้สูงอายุประมาณ 10 ล้านคน และในอีก 3 ปีข้างหน้าผู้สูงอายุจะพุ่งสูงถึง 16 ล้านคน ทั้งนี้ นายกรัฐมนตรีได้กําชับให้เร่งรัดดําเนินการในเรื่องการจ้างงานผู้สูงอายุ ซึ่งกระทรวงแรงงานได้ปรับแก้กฎกระทรวงเกี่ยวกับการจ้างงานผู้สูงอายุ โดยจะต้องบูรณาการร่วมกับภาคเอกชนในการกําหนดประเภทของงาน ลักษณะการจ้างงาน เพื่อขับเคลื่อนไปสู่การปฏิบัติ
พล.ต.อ.อดุลย์ฯ กล่าวต่อว่า กระทรวงแรงงาน โดยกรมสวัสดิการและคุ้มครองแรงงาน ได้เข้าไปดูแลลูกจ้างก่อนเกษียณอายุในประเด็นการส่งเสริมการออม สวัสดิการ และการลงทุนเพื่อสังคม ได้ส่งเสริมการออมให้แก่ลูกจ้างเพื่อให้มีเงินออมไว้ใช้ภายหลังจากเกษียณอายุ โดยส่งเสริมการจัดตั้งสหกรณ์ออมทรัพย์ในสถานประกอบกิจการ ปัจจุบันมี 614 แห่ง ลูกจ้าง 689,756 คน นอกจากนี้ยังบริการเงินกู้ของกองทุนเพื่อผู้ใช้แรงงานเพื่อให้สหกรณ์ออมทรัพย์ของผู้ใช้แรงงานในสถานประกอบการได้กู้ เพื่อปล่อยกู้ให้แก่สมาชิกในสถานประกอบการในอัตราดอกเบี้ยต่ํา การส่งเสริมให้นายจ้างจัดสวัสดิการทั้งสวัสดิการส่วนที่กฎหมายกําหนดและสวัสดิการที่นอกเหนือจากกฎหมายกําหนด อาทิ ให้สถานประกอบการจัดตั้งกองทุนสํารองเลี้ยงชีพ รวมทั้งส่งเสริมให้มีแพทย์และพยาบาลในสถานประกอบการเพื่อดูแลสุขภาพลูกจ้าง เป็นต้น
สําหรับการรองรับผู้สูงอายุในการทํางานนั้น กระทรวงแรงงานได้แก้ไข พ.ร.บ.คุ้มครองแรงงาน ฉบับที่ 6 พ.ศ.2560 โดยใช้บังคับตั้งแต่วันที่ 1 กันยายน 2560 เป็นต้นมา มีสาระสําคัญเพื่อรองรับสังคมผู้สูงอายุโดยกําหนดอายุเกษียณของลูกจ้างในสถานประกอบการไว้ที่ 60 ปี ให้คณะกรรมการค่าจ้างมีอํานาจในการกําหนดอัตราค่าจ้างขั้นต่ําของลูกจ้างผู้สูงอายุและคนพิการเป็นรายชั่วโมงได้เพื่อให้เกิดสภาพคล่องในการจ้างงานผู้สูงอายุและคนพิการ ซึ่งขณะนี้อยู่ระหว่างการพิจารณาคาดว่าจะได้ข้อสรุปภายในเดือนมิถุนายนนี้
ส่วนกรณีผู้สูงอายุที่เกษียณอายุไปแล้ว และต้องการทํางานอิสระ กระทรวงแรงงานได้ออก พ.ร.บ.คุ้มครองผู้รับงานไปทําที่บ้าน พ.ศ.2553 ซึ่งผู้สูงอายุสามารถรับงานจากสถานประกอบการไปทําที่บ้านและได้รับค่าตอบแทนเป็นรายชิ้น โดยจะได้รับค่าจ้างอัตราเดียวกับที่นายจ้างจ่ายให้กับลูกจ้างในสถานประกอบการและไม่น้อยกว่าอัตราค่าจ้างขั้นต่ํา
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
30 พฤษภาคม 2561
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะรองนายกรัฐมนตรี
วันศุกร์ที่ 17 พฤศจิกายน 2560
เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรองนายกรัฐมนตรี
วันนี้ (17 พฤศจิกายน 2560) เวลา 09.00 น. นายหลี่ว เจี้ยน เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี เนื่องในโอกาสเข้ารับตําแหน่ง ณ ห้องรับรอง 1 ตึกบัญชาการ 1 ทําเนียบรัฐบาลสรุปสาระสําคัญดังนี้
รองนายกรัฐมนตรีแสดงความยินดีที่นายหลี่ว เจี้ยน เข้ารับตําแหน่ง เอกอัครราชทูตสาธารณรัฐประชาชนจีนฯ ชื่นชมนายหลี่ว เจี้ยน ที่เป็นคนหนุ่มที่มีความรู้ความสามารถ เชื่อมั่นว่าภายใต้การทํางานของเอกอัครราชทูต ความสัมพันธ์ระหว่างไทย – จีน จะดําเนินไปอย่างราบรื่น
รองนายกรัฐมนตรี และเอกอัครราชทูตได้แลกเปลี่ยนความคิดเห็นเกี่ยวกับนโยบายและยุทธศาสตร์ที่สําคัญ อาทิ ด้านระบบคมนาคมขนส่ง ความร่วมมือที่เชื่อมโยงเครือข่ายระบบขนส่งทางบก ทางเรือ และทางอากาศ ด้านวัฒนธรรม ด้านการศึกษาและวิจัย ด้านการท่องเที่ยว ด้านเทคโนโลยีดิจิทัล ความร่วมมือด้านเครือข่ายอินเทอร์เน็ต และคอมพิวเตอร์ ที่เป็นปัจจัยสําคัญในการพัฒนาประเทศจีน ทําให้ผู้มีรายได้น้อยมีรายได้เพิ่มมากขึ้น
ในโอกาสนี้รองนายกรัฐมนตรีได้กล่าวถึง การจัดตั้งสถาบันวิจัยวิทยาศาสตร์ของประเทศจีน ในประเทศไทย ที่จะมีการเปิดทําการในเดือนธันวาคม 2560 ซึ่งจะเป็นหน่วยงานสําคัญในการส่งเสริมความร่วมมือไทย – จีน ทางด้านสังคม เศรษฐกิจ การศึกษา และนวัตกรรมต่างๆ กอปรกับ ไทยจะเริ่มโครงการรถไฟความเร็วสูง ตามยุทธศาสตร์ “หนึ่งแถบหนึ่งเส้นทาง” (One Belt One Road) ของจีนในเดือน ธันวาคม 2560
เอกอัครราชทูตจีนฯ กล่าวถึงการเสด็จพระราชดําเนินเยือนประเทศจีนของสมเด็จพระเทพรัตนราชสุดาฯ สยามบรมราชกุมารี ว่าพระองค์เป็นที่รัก และเป็นที่รู้จักของชาวจีน ซึ่งแสดงถึงความสัมพันธ์ระหว่างไทย – จีนที่แน่นแฟ้นในทุกระดับ
ในตอนท้ายเอกอัครราชทูตจีนฯ ได้เรียนเชิญรองนายกรัฐมนตรีเข้าร่วมการประชุม World Internet Conference ณ มณฑลเจ้อเจียง ในระหว่างวันที่ 3 - 5 ธันวาคม 2560 ซึ่งจะมีผู้นําระดับสูงของจีนเข้าร่วม